1. Rátonyi Hajni fellépő ruhája, kreppelt muszlin, tisztaselyem acetát béléssel, 1969. A Ruhát Rotschild Klára Hajni és édesapja, Rátonyi Róbert amerikai turnéjához készítette. A színésznő tulajdona.
2. Ékszerkabát, lurex-viszkóz alapra üveg és teklagyöngyökkel készült kézi gyöngyhímzés, 1974. Az ékszerkardigánok divatját Yves Saint Laurent indította el, Rotschild Klára pedig megcsinálta a saját verzióját, mely haláláig az egyik legnépszerűbb kreációja volt. Magántulajdon
3. Edelsheim Gyulai Ilona és Horthy István esküvője, 1940. április 27. Fotó: Várkonyi stúdió, MNM Történeti Fényképtára
4. Alkalmi csipkeruha, selyem muszlinnal kombinált poliészter csipke, 1975. Gönczi Annamária újságírónő az esküvőjén viselte és máig megőrizte.
5. Rotschild Klára Petőfi tér 3-5 szám alatti lakásának tetőteraszán, 1974 körül. Fotó: magántulajdon
6. Kádár Jánosné és Jovanka Tito férjükkel meglátogatják a pulai amfiteátrumot, 1972 körül, Kádár album, MNM Történeti Fényképtár. Titó felesége volt a Rotschild Klára által vezetett állami szalon legjobb vevője, egy igazi díva, míg a közismerten puritán Kádárné főleg egyszerű kosztümöket csináltatott a divat nagyasszonyánál.
7. Nappali ruha, selyemburett, 1970 körül. dr. Péchy Zsuzsa pszichiáternek, a szalon állandó vevőjének ruhája. Magántulajdon